"În decembrie nu am fost la nicio întâlnire. Dacă e adevărată povestea, porcul e un nesimţit şi penal şi trebuie să se verifice serios situaţia. E o perioada care trebuie să vorbească nişte oameni care au fost şi sunt în funcţii despre lucruri serioase. Se discută despre posibile acţiuni ilegale, nu cred că este vorba despre povestea porcului", a răspuns Liviu Dragnea la acuzaţiile lui Victor Ponta.

"Dumneavoastră aveţi probleme cu porcul, eu cu oaia. Despre acest gen de informaţii nu înseamnă că nu vom vorbi odată, nu acum e momentul, acum vorbesc alţii", a precizat Dragnea.

Liderul PSD spune că va da detalii despre relaţiile sau discuţiile cu şefi ai instituţiilor în faţa comisiilor de anchetă, dacă va fi chemat.

Întrebat cine este "penalul" din poveste, liderul PSD a replicat amuzat: porcul.

Fostul premier Victor Ponta a declarat, în urmă cu câteva zile, că liderul PSD Liviu Dragnea s-a întâlnit cu Laura Codruţa Kovesi şi Florian Coldea la tenis, la cafea şi, de Crăciun, în 2013, la „pârlitul porcului”, el afirmând că acesta a discutat cu cei doi despre dosarul "Referendumul".